Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: 1997. évi XXX. törvény (Jht.) és egyéb – jogszabályok betartásának ellenõrzéséhez szolgáló adatokat kell jelenteni.
Paragraph Index: 538

6.GA ELSZÁMOLÓHÁZ – Mérlegadatok részletezése A jelentés célja A táblázatokban az elszámolóházakra vonatkozó speciális jogszabályok betartásának ellenõrzéséhez szolgáló adatokat kell jelenteni. Az elszámolóháznak, mint befektetési szolgáltató tevékenységet végzõ, illetve kereskedési könyvet vezetõ hitelintézetnek az ilyen irányú adatszolgáltatását a külön jogszabályban meghatározott módon kell teljesíteni. A jelentés kitöltése Az elszámolóházi tevékenységet folytató szervezet eszköz és forrás tételeire vonatkozó mérlegadatok kitöltése alapjaiban megegyezik a hitelintézetekre vonatkozó szám- 2005/171/II. szám viteli (Szkr.) elõírásokban foglaltakkal, azonban egyes esetekben eltér az általánostól a speciális tartalom miatt, amelyet ebben a táblában kell részletezni. A mérlegben szereplõ tételeket a könyv szerinti nettó értéken (az elszámolt értékvesztéssel csökkentett, a visszaírt értékveszéssel növelt könyv szerinti értéken) kell kimutatni. A mérlegtételeknek a táblában való kimutatása az Szkr. elõírásainak megfelelõen történik, amelyeknél külön ki kell emelni a likviditással kapcsolatos adatokat. Az egyes eszköztételeket a következõk szerint kell részletezni. A 11. Pénzeszközök, valamint a 12 Értékpapírok sorok részletezõ soraiban az Szkr. elõírásai alapján külön kell feltüntetni a likviditási tartalékhoz sorolt, illetve a nem oda sorolt eszközök értékét. 13 Elszámolóházi és értéktári tevékenységbõl adódó követelések Ezen a soron kell összegezni a részletezõ sorokon kimutatott elszámolóházi és értéktári tevékenységbõl adódó követelések értékét. 131 Tõzsdével szembeni követelés A tõzsdével szembeni követelésként kell kimutatni az árutõzsdének, illetve értékpapírtõzsdének nyújtott szolgáltatásokért felszámított díjak miatti követelést. 132 Tõzsdei ügyletekbõl adódó, befektetési szolgáltatókkal szembeni követelés Ezen a soron kell kimutatni az árutõzsdén, illetve az értékpapírtõzsdén kötött határidõs ügyletek esetén a befektetési szolgáltató – árkülönbözet, illetve közös pénzeszközhöz való hozzájárulás – fizetési kötelezettségének nem teljesítése miatt, az elszámolóház által történõ teljesítés (helytállás) összegében fennálló követelést, és az elszámolóházi tevékenység keretében az árutõzsdei, illetve az értékpapír-tõzsdei ügyletek elszámolása miatt a befektetési szolgáltatóknak felszámított egyéb díjak miatti követeléseket. 133 Árkülönbözet miatti követelés Az árkülönbözet miatti követelésként kell kimutatni – és a könyvviteli nyilvántartásokban az árutõzsdei, valamint az értékpapír-tõzsdei ügyletek részletezésben elkülönítetten kell vezetni – a határidõs ügyletek napi elszámoló ára és kötési ára közötti különbözet összegében a befektetési szolgáltató tõzsdeforgalmi számlájára átvezetett, illetve bankszámlájára átutalt pénzösszeget. 134 Értéktári szolgáltatásból adódó követelés Az értéktári szolgáltatások miatti követelésként kell kimutatni az értékpapírok letétkezeléséért, a letéti õrzéséért, az értékpapírszámla vezetéséért, a letéti igazolások kiállításáért, központi értékpapírszámla vezetéséért, a részvénykönyv vezetéséért, az értékpapírok be- és kiszállításáért, részvénykönyvvezetéséért, egyéb az elszámolóházi tevékenységet segítõ, kiegészítõ tevékenységek, továbbá egyéb – Felügyelet által jóváhagyott Díjszabályzatban rögzített – szolgáltatásokért felszámított díjak miatti követelés összegét. 135 Kölcsönkövetelések Kölcsönkövetelésként kell kimutatni az elszámolóházi tevékenység során, a befektetési szolgáltatóknak nyújtott pénzkölcsön összegét. 14 Egyéb követelések Ezen a soron kell feltüntetni a részletezõ sorokba nem tartozó elszámolóházi és értéktári tevékenységbõl adódó egyéb követelések értékét. A 141 soron kell kiemelni a likviditási tartalékhoz tartozó, hitelintézettel kötött felmondhatóságban nem korlátozott óvadéki repóügylet keretében repóba vett értékpapírok értékét. Az egyes forrástételeket a következõk szerint kell részletezni. 21 Elszámolóházi és értéktári tevékenységbõl adódó kötelezettségek Ezen a soron kell összegezni a részletezõ sorokon kimutatott elszámolóházi és értéktári tevékenységbõl adódó kötelezettségek értékét. 211 Tõzsdével szembeni kötelezettségek A tõzsdével szembeni kötelezettségként kell kimutatni az árutõzsdével, illetve értékpapírtõzsdével szemben az elszámolóházi tevékenységhez kapcsolódóan keletkezett tartozásokat. 212 Tõzsdei ügyletekbõl adódó, befektetési szolgáltatókkal szembeni kötelezettség Ezen a soron kell kimutatni a tõzsdei ügyletekbõl adódó, befektetési szolgáltatókkal szembeni tõzsdeforgalmi számla kötelezettségként kell kimutatni a befektetési szolgáltatók által – az árutõzsdei, illetve az értékpapír-tõzsdei ügyletek teljesítése érdekében – a részükre megnyitott tõzsdeforgalmi számlára az elszámolóházhoz átutalt pénzösszeget. 213 Árkülönbözet miatti kötelezettség Árkülönbözet miatti kötelezettségként kell kimutatni a határidõs ügyletek napi elszámolóára és kötési ára közötti különbözet összegében a befektetési szolgáltató által – a tõzsdeforgalmi számláján ilyen címen rendelkezésre álló pénzösszegbõl – az elszámolóháznak befizetett pénzösszeget. 214 Befektetési szolgáltatók közös pénzeszközhöz való hozzájárulása miatti kötelezettség A befektetési szolgáltatók közös pénzeszközhöz való hozzájárulása miatti kötelezettségként kell kimutatni a befektetési szolgáltatók által a tõzsdei ügyletek nem teljesítésébõl eredõ kockázat elkerülése céljából – a tõzsdei szabályzatok alapján – létrehozott, az elszámolóház által kezelt – közös pénzeszköz címén az elszámolóháznak átutalt – pénzösszeget, illetve tõzsdeforgalmi számlájukról teljesített befizetéseket. 215 Tõzsdén kívüli ügyletekbõl adódó kötelezettségek A tõzsdén kívüli ügyletekbõl adódó kötelezettségként kell kimutatni az elszámolóház által, saját számlájára tõzsdén kívül kötött ügyletek miatt fennálló kötelezettségek összegét. 2005/171/II. szám 216 Értéktári szolgáltatásból adódó kötelezettség Az értéktári szolgáltatások miatti kötelezettségként kell kimutatni az értékpapírok letétkezeléséért, a letéti õrzéséért, az értékpapírszámla vezetéséért, a letéti igazolások kiállításáért, központi értékpapírszámla vezetéséért, a részvénykönyv vezetéséért, az értékpapírok be- és kiszállításáért, részvénykönyv-vezetéséért, egyéb az elszámolóházi tevékenységet segítõ, kiegészítõ tevékenységek, továbbá egyéb – a Felügyelet által jóváhagyott Díjszabályzatban rögzített – szolgáltatásokért felszámított díjak miatti kötelezettség összegét.

Source: https://magyarkozlony.hu/hivatalos-lapok/3c15b516ea261a8fedf0f3f282e2f0a096f5799b/dokumentumok/c5be2ccb14be17e5b0ea227e0f688206f22528f2/letoltes